“ສະບາຍດີ​ປີ​ໃໝ່” - ອາຈານ ຄໍາ​ຫຼ້າ ໜໍ່​ແກ້ວ
ເພງ​ມ່ວນໆກ່ຽວ​ກັບ​ວັນ​ປີ​ໃໝ່​ນນັ້ນ​ແມ່ນ​ມີ​ຫຼາກ​ຫຼາຍ​ໃຫ້​ເລືອກ ​ ເຊີນີ້ັບຟັງເພງ “ສະບາຍດີ​ປີ​ໃໝ່” ໂດຍ ອາຈານ ຄໍາ​ຫຼ້າ ໜໍ່​ແກ້ວ
ສະບາຍດີປີໃໝ່ແຟນລາຍການສຽງເພງຈາກແດນໄກຂອງ VOA ທຸກໆທ່ານ ວັນເວລາ ຊ່າງໝູນວຽນປ່ຽນໄປ ໄວຈົນຕັ້ງຕົວບໍ່ທັນ ແປບດຽວກໍໝົດປີແລ້ວ ວັນນະສອນຫວັງວ່າ ທຸກໆທ່ານຄົງຈະພ້ອມແລ້ວໃນການທີ່ຈະປັບຕົວ ປັບໃຈປ່ຽນແປງໃຫ້ຕົວເອງດີຂຶ້ນ ເຂັ້ມແຂງຂຶ້ນ ມີພະລັງແລະກໍາລັງໃຈດີຂຶ້ນ ເພື່ອພົບພໍ້ແຕ່ສິ່ງໃໝ່ໆແລະດີໆໃນປີ 2011 ທີ່ຈະມາເຖິງນີ້ ວັນນະສອນຂໍມອບເພງ “ສະບາຍດີປີໃໝ່” ຂອງອາຈານ ຄໍາຫຼ້າ ໜໍ່ແກ້ວ ແທນຄໍາຂອບໃຈແລະຈະຄອຍເປັນກໍາລັງໃຈໃຫ້ທ່ານ ເພື່ອຈະໃຫ້ທຸກໆທ່ານໄປຮອດ ໄປເຖິງ ໃນຄວາມໝາຍໝັ້ນຕັ້ງໃຈ ໃຫ້ໄປເຖິງປີ 2011 ໄດ້ຢ່າງພາກພູມໃຈແລະໝັ້ນຄົງ ເພງມ່ວນໆກ່ຽວກັບວັນປີໃໝ່ນນັ້ນແມ່ນມີຫຼາກຫຼາຍໃຫ້ເລືອກ ໃຈຈິງແລ້ວວັນນະສອນ ກໍຢາກນໍາສະເໜີໃຫ້ຟັງໝົດທຸກໆເພງເລີຍ ແຕ່ເສຍດາຍເວລາຂອງເຮົາບໍ່ເອື້ອຍອໍານວຍ ກໍເລີຍຂໍຈັດເພງສາກົນທີ່ມີຊື່ວ່າ “What Are You Doing New Year’s Eve?” ໂດຍ Harry Connick ທີ່ມີຄວາມໝາຍວ່າ ໃນຄໍ່າຄືນຂອງວັນກ່ອນວັນປິໃຫມ່ ເຈົ້າເຮັດຫຍັງ? ໃນວັນອາທິດທ້າຍປີ 2010 ນີ້ ວັນນະສອນຂໍມອບເພງ “ວັນໃໝ່” ເພງຄູ່ຂອງນ້ອງ ອະລຸນາ ຖາວອນສຸກ ແລະແຊມ ອິນທະຣະພິທັກ ສິນລະປິນຈາກ ສປປລາວ ແລະ ຂໍໃຫ້ປີໃໝ່ 2011 ນີ້ ເປັນທີ່ໂຊກລາບ ສຸກຂະພາບແຂງແຮງ ສົດຊື່ນສົມຫວັງໃນທຸກໆ ປະການ ແລະຂໍໃຫ້ຄຸນພຣະສີລັດຕະນະໄຕຣ ຄຸ້ມຄອງທ່ານ ນອນລັບຝັນດີ